Shannon Hoon

Richard Shannon Hoon (26. syyskuuta 1967 – 21. lokakuuta 1995) oli yhdysvaltalaisen Blind Melon -yhtyeen päälaulaja ja lauluntekijä. Hän oli myös vierailevana artistina useilla Guns N' Rosesin kappaleilla. 

 Elämä ja ura 
Shannon Hoon syntyi 26. syyskuuta 1967 Lafayette’ssa, Indianassa. Hän alkoi laulaa ja soittaa musiikkia jo teini-iässä, ollen samalla myös koulunsa urheilutähti (paini, seiväshyppy) ja pahamaineinen ongelmanuori, joka pidätettiin useita kertoja. Hän otti puhuttelunimekseen toisen nimensä Shannonin sekaantumisen estämiseksi, sillä myös hänen isänsä etunimi oli Richard. Hoon liittyi valmistuttuaan paikalliseen Styff Kytten -yhtyeeseen. Vuonna 1990 Hoon jätti Lafayetten ja muutti Los Angelesiin, missä hän pian perusti Blind Melon -yhtyeen yhdessä kitaristien Rogers Stevensin ja Christopher Thornin, basisti Brad Smithin ja rumpali Glen Grahamin kanssa.

Tuohon aikaan Los Angelesin musiikkiskenessä vallitsi glam metal, mutta Blind Melon kapinoi sitä vastaan ja haki inspiraatiota 1970-luvun alun klassisista rock-yhtyeistä, kuten Led Zeppelinistä, Lynyrd Skynyrdistä ja Grateful Deadistä. Hoonin ääntä verrattiin mediassa usein Janis Jopliniin  ja yhtye herätti nopeasti suurta huomiota L.A:ssa, mikä lopulta johti levytyssopimukseen Capitol Recordsin kanssa. Vuonna 1992 yhtye kiersi MTV:n 120 Minutes -pakettikiertueella, yhdessä bändien Public Image Limited ja Big Audio Dynamite kanssa ja heidän debyyttialbuminsa Blind Melon julkaistiin samana vuonna. Hoon esiintyi myös taustalaulajana Guns N’ Rosesin mahtipontisella Use Your Illusion -albumi kokonaisuudella ja esiintyi yhtyeen kappaleen “Don’t Cry” musiikkivideossa.

Vuoden 1992 debyyttialbuminsa julkaisemisen jälkeen Blind Melon lähti lähes kahden vuoden mittaiselle kiertueelle, lämmitellen monenlaisten artistien, kuten Lenny Kravitzin, Soundgardenin, Neil Youngin, Ozzy Osbournen ja The Rolling Stonesin, esiintymisiä. Yhden kiertuevuoden jälkeen heidän esikoisalbumistaan tuli valtava menestys – sitä myytiin pelkästään Yhdysvalloissa kolme miljoonaa kappaletta – hittisinglen ja -videon “No Rain” siivittämänä.
pienoiskuva|Shannon Hoon hautapaikka
Uudesta menestyksestä huolimatta alkoi kiertää huhuja Hoonin huumeongelmista – mikä sai vahvistusta useista pidätyksistä tuohon aikaan. Ennen yhtyeen toisen albumin, Soup (1995), julkaisua Hoon oli ollut useissa vieroitushoidoissa. Hänen tyttöystävänsä Lisa Crousen synnytti myös heidän tyttärensä, Nico Bluen, mikä näytti antavan Hoonille uutta elämänvoimaa. Hän kertoi ystävilleen toivovansa saavansa elämänsä kuntoon voidakseen olla läsnä lapselleen.

Vaikka Soup oli hieno albumi – huomattavasti tummasävyisempi ja haastavampi kuin debyytti – se ei menestynyt Yhdysvalloissa, vaan useimmat kriitikot tyrmäsivät sen. Siitä huolimatta Blind Melon lähti albumia tukevalla kiertueelle syyskuussa 1995. Muut bändin jäsenet kysyivät Hoonilta, oliko hän varmasti valmis kiertueeseen pian vieroitusten jälkeen, ja hän vakuutti olevansa kunnossa. Valitettavasti näin ei ollut. 

Hoon löydettiin New Orleansissa kuolleena 21. lokakuuta 1995 yhtyeen kiertuebussista. Kuolinsyynä oli yliannostus. Hänet haudattiin Daytoniin, kotiosavaltioonsa Indianaan. 

Yhtye hajosi pian tämän jälkeen, mutta julkaisi vuotta myöhemmin vielä yhden albumin kunnianosoituksena Hoonille. Nico – nimetty hänen pienen tyttärensä mukaan – ja se koostui demoista ja julkaisemattomista kappaleista. Samalla julkaistiin myös Grammy-ehdokkuuden saanut video Letters from a Porcupine. Blind Melon hajosi muutamia vuosia Hoonin kuoleman jälkeen, vaikka se on sittemmin perustettu uudelleen eri laulajan kanssa. 

Luokka:Yhdysvaltalaiset rocklaulajat
Luokka:Vuonna 1967 syntyneet
Luokka:Vuonna 1995 kuolleet